La Swisscom ha stritgà la part rumantscha

En il nov cudesch da telefon da la Swisscom mancan las paginas rumantschas che cumpigliavan en la davosa ediziun almain var 16 paginas. La Swisscom haja stritgà questa resumaziun da la part d'infurmaziun perquai che nagin la legeva. A I'ANR dentant ha il schef d'infurmaziun da la Swisscom, Sepp Huber, laschà valair ch'ins haja renunzià a la part rumantscha per motivs finanzials. L'ANR scriva ch'i na saja betg en urden da la Swisscom dad adina accentuar l'impurtanza dal marketing e chantar la chanzun dal servetsch a la clientella, ma da l'autra vart emblidar ils princips, sch'i custia in per raps. Era Gion Antoni Derungs, secretari general da la LR, n'è insumma betg cuntent cun questa situaziun. Ils responsabels da la Swisscom n'hajan mai communitgà uffizialmain questa midada. Ultra da quai sajan els stads giagliards e garmadis cura ch'el haja intervegnì.

[Pagina rumantscha]